દુનિયામાં દુશ્મની અને યુદ્ધનું એક નવું રૂપ સામે આવી રહ્યું છે. એક અમેરિકન અધિકારીને ચીનમાં અસામાન્ય અવાજ સંભળાયા બાદ મગજમાં ઇજા પહોંચ્યાની ફરિયાદ કરી. આ રિપોર્ટ બાદ ટ્રમ્પ પ્રશાસને પોતાના નાગરિકોને તેને લઇ ચેતવણી જાહેર કરી છે. આ કેસ ક્યુબામાં અમેરિકન ડિપ્લોમેટસ પર રહસ્યમયી સોનિક એટેકની યાદ તાજી કરાવી છે, ત્યારબાદ કેટલાંય અમેરિકન અધિકારીઓને પોતાના દેશ પાછા બોલાવી લીધા હતા. આ અધિકારીઓએ એક સાથે સાંભળવામાં તકલીફ, ચક્કર આવવા, દ્રષ્ટિ સંબંધિત ફરિયાદોની માહિતી આપી હતી. દૂતાવાસના પ્રવકતા જીન લી એ કહ્યું કે ચીન અને અમેરિકાના અધિકારી કર્મચારીના માથામાં નજીવી ઇજા પહોંચ્યા બાદ કેસની તપાસ કરાઈ રહી છે.